Jurgis Viščakas

Jurgis Viščakas (1927 m. balandžio 18 d. Vilniuje – 1990 m. rugpjūčio 13 d. Vilniuje) – Lietuvos fizikas, fizikos ir matematikos mokslų daktaras, akademikas.

 Biografija 
1941–1944 m. mokėsi Vilniaus 1-oje gimnazijoje, 1944–1946 m. Vilniaus suaugusiųjų gimnazijoje. 1945–1946 m. Vilniaus universiteto (VU) Fizikos ir matematikos fakulteto laisvasis klausytojas, išlaikė pirmo kurso egzaminus ir 1946 m. įstojo į antrą kursą.Jurgis Viščakas: literatūros rodyklė (sud. A. Ališauskienė, N. Šaduikienė). – Vilnius: LMA biblioteka, 1997. – 181 p.: iliustr. – ISBN 9986-498-15-5 1946–1950 m. dirbo vyr. laborantu. 1950 m. baigė VU.

1950–1977 m. dėstė VU: 1950–1951 m. Bendrosios fizikos katedros asistentas, 1951–1960 m. Eksperimentinės fizikos katedros vyresnysis dėstytojas. 1959 m. apgynė fizikos ir matematikos mokslų kandidato disertaciją (vadovas Povilas Brazdžiūnas). 1960–1965 m. ir 1968–1977 m. VU Puslaidininkių fizikos katedros vedėjas, nuo 1963 m. docentas, 1970 m. profesorius. 1964–1965 m. VU Fizikos ir matematikos fakulteto bei Fizikos fakulteto (suformuotas 1965 m.) dekanas.40 metų Puslaidininkių fizikos katedrai: Katedros vedėjai 1965–1966 m. stažavo Prahos universitete. 1968 m. Baltarusijos universitete apgynė fizikos ir matematikos mokslų daktaro disertaciją.40 metų Puslaidininkių fizikos katedrai: mūsų doktorantų ar mūsų darbuotojų apgintos disertacijos Nuo 1972 m. LSSR mokslų akademijos narys korespondentas, 1976 m. išrinktas tikruoju nariu. 1977–1985 m. Fizikos instituto direktorius, nuo 1979 m. dar ir lazerinės optoelektronikos skyriaus vedėjas.Šviesios atminties Lietuvos mokslų akademijos nariai

Skaitė paskaitas Berlyno, Magdeburgo (VDR), Prahos (Čekoslovakija), Krokuvos, Lodzės (Lenkija) aukštosiose mokyklose. Nuo 1965 m. „Lietuvos fizikos rinkinio“ redaktorių kolegijos narys. 1972 m. išrinktas Lietuvos fizikų draugijos tarybos nariu. Nuo 1975 m. Lietuviškosios tarybinės enciklopedijos mokslinis konsultantas. Palaidotas Antakalnio kapinėse.

 Mokslinė veikla 
Puslaidininkių fotolaidumo tyrimų Lietuvoje pradininkas, vienas iš naujų lazerių kūrimo ir panaudojimo moksle ir technikoje iniciatorių. 454 mokslinių publikacijų bei 12 išradimų autorius ir bendraautoris.Ona Voverienė. Nauji leidiniai. Fizikos mokslo grožis: Jurgis Viščakas: literatūros rodyklė // Mokslo Lietuva, Nr. 167, 1998.

 Bibliografija 
 Elektronų statistika ir šuoliai puslaidininkiuose / Juozas Vidmantis Vaitkus, Jurgis Viščakas. – Vilniaus valstybinis universitetas, 1976. – 218 p.: iliustr.

 Įvertinimas 
 1970 m. LSSR valstybinė premija (už darbų ciklą „Didelės varžos puslaidininkių fotolaidumas“) 40 metų Puslaidininkių fizikos katedrai: šio laikotarpio reikšmingiausi rezultatai
 1977 m. LTSR nusipelnęs mokslo veikėjas

 Šaltiniai 

Kategorija:LTSR valstybinės premijos laureatai
Kategorija:Lietuvos mokslų akademijos tikrieji nariai
Kategorija:Lietuvos fizikai
Kategorija:Vilniaus universiteto Fizikos fakulteto dekanai